Rikunarita-ORG/Wikinium huggingface dataset:
# Հնդկաստանի կառավարության դրամահատարան, Մումբայ[խմբագրել | խմբագրել կոդը]

| **Հնդկաստանի կառավարության դրամահատարան, Մումբայ** |
| --- |
|  |
| Տեսակ | դրամահատարան |
| Երկիր |  Հնդկաստան |
| Վայր | Մումբայ |
| Մասն է | Հնդկաստանի կառավարության դրամահատարան |
| Պաշտոնական կայք |

**Հնդկաստանի կառավարության դրամահատարան, Մումբայ** (անգլ.՝ India Government Mint, Mumbai), Հնդկաստանի կառավարության դրամահատարան, Հնդկաստանի հնագույն դրամահատարաններից մեկը։ Այս դրամահատարանում մետաղադրամների արտադրությունն սկսվել է 17-րդ դարի վերջին քառորդում։ Մումբայում առաջին ռուփին հատվել է 1672 թվականին։

Ժամանակակից դրամահատարանը կառուցվել է 1824-1830 թվականներին։ Ներկայումս այս շինությունը պատկանում է Հնդկաստանի պահուստային բանկին։ Բոմբեյի նախագահության ենթակայության տակ գտնվող դրամահատարանը բացվել է 1829 թվականին։ 1876 թվականին Բրիտանական կայսրությունը դրամահատարանը, որը գտնվում էր Բոմբեյի կառավարության վերահսկողության տակ, փոխանցեց Հնդկաստանի կառավարությանը՝ 1876 թվականի մայիսի 18-ի՝ ֆինանսների նախարարության 247 որոշման հիման վրա։

1918-1919 թվականներին բրիտանական սովերենների արտադրության համար այստեղ բացվեց Լոնդոնի թագավորական դրամահատարանի մասնաճյուղը և ներդրվեց ոսկու զտման տեխնոլոգիա։ 1919 թվականի ապրիլին այն փակվեց՝ 12.95 լախ (1.295 մլն) մետաղադրամ պատրաստելուց հետո։

1964 թվականին թողարկվեց առաջին հուշադրամը՝ նվիրված Ջավահարլալ Ներուին։ Այստեղ պատրաստում են նաև դրոշմակնիքներ, մեդալներ, տարբեր սպառողների համար նշաններ։ Այն նաև լիցենզավորված դիլերների կողմից ներկայացված չմշակված ոսկու փոխանակման համար ոսկու ձուլակտորների թողարկման կենտրոն է։ Կառույցն ունի մի բաժին, որը պատրաստում է պաշտոնական կշիռներ և չափանիշներ, ինչպիսիք են՝ մետրային կշիռները, հզորությունները և գծային չափանիշները՝ պետական կառավարությունների, լաբորատորիաների և Հնդկաստանի ստանդարտների գրասենյակի համար։

Մումբայի դրամահատարանը մետաղադրամների վրա թողարկման տարեթվի ներքևում նշված է ադամանդի ձևով։ Բրիտանական ոսկե սովերենների վրա դրամահատարանի տարբերանշան էր ծառայում *«B»* տառը։

Ներկայումս դրամահատարանը հանդիսանում է Հդկաստանի արժեթղթերի տպագրության և դրամահատման կորպորացիայի (*Security Printing & Minting Corporation of India Ltd*) մասնաճյուղը։

## Մումբայի դրամահատարանում հատված մետաղադրամներ

* 1918 թվականի ռուփի՝ դիմերեսին Ջորջ V-ի պատկերով և անվանական արժեքով, դարձերեսին՝ երկիրն ու տարեթիվը:
* 1947 թվականի կես ռուփի՝ դիմերեսին Ջորջ VI-ի պատկերով, դարձերեսին՝ բենգալյան վագրը, երկիրն ու տարեթիվը:
* 1947 թվականի ռուփի՝ դիմերեսին Ջորջ VI-ի պատկերով, դարձերեսին՝ բենգալյան վագրը, երկիրն ու տարեթիվը:

## Տես նաև

* Հնդկաստանի կառավարության դրամահատարան
* Հնդկաստանի կառավարության դրամահատարան, Կալկաթա
* Հնդկաստանի կառավարության դրամահատարան, Նոիդա
* Հնդկաստանի կառավարության դրամահատարան, Հայդարաբադ

## Արտաքին հղումներ

* Պաշտոնական կայք Արխիվացված 2018-01-07 Wayback Machine
* Հնդկաստանի պետական դրամահատարան, Մետաղադրամների մոլորակ

|  |
| --- |
|   **ՀնդկաստանԴրամագիտություն** |
# Պարկեր (ապրանքանիշ)

| **Պարկեր** |
| --- |
|  |
|  |
| Տեսակ | բիզնես ձեռնարկություն |
| Հիմնադրված է | 1888 |
| Հիմնադիր | George Safford Parker? |
| Վայր | Newhaven, Լյուիս, Արևելյան Սասեքս, Արևելյան Սասիքս, Հարավարևելյան Անգլիա, Անգլիա, Միացյալ Թագավորություն և Լոնդոն, Միացյալ Թագավորություն |
| Երկիր |  ԱՄՆ և  Միացյալ Թագավորություն |
| Մայր ընկերություն | Newell Brands? |
| Սեփականատեր | Newell Brands? |
| Կայք | parkerpen.com​(անգլ.) և parkervip.com​(ռուս.) |
|  Parker Pen Company Վիքիպահեստում |

**Parker**, գրիչների ապրանքանիշ և դրանց արտադրությամբ զբաղվող ընկերություն։

## Պատմություն

Parker ընկերությունը հիմնադրել է Ջորջ Սեֆորդ Պարկերը՝ Վիսկոնսին նահանգի Ջեյնսվիլ քաղաքում։ «Parker Pen Company»-ի գրանցման պաշտոնական ամսաթիվը համարվում է 1892 թվականի մարտի 8-ը, չնայած դրանից չորս տարի առաջ Ջորջ Պարկերը զբաղվել է փետուրե գրիչների արտադրությամբ և նույնիսկ հասցրել է 1889 թվականին արտոնագրել սեփական արտադրության նմուշօրինակը։ Մինչև 1889 թվականը Ջորջ Պարկերը «John Holland Gold Pen Company» ընկերությունում աշխատել է առևտրի գործակալ։ 1941 թվականին թողարկվել է «Parker 51» գրիչը։ «Parker 51» գրիչով, որը պատկանել է Ամերիկայի Միացյալ Նահանգների 34-րդ նախագահ Դուայթ Էյզենհաուերին, ստորագրվել է 1945 թվականին Գերմանիայի անվերապահ կապիտուլյացիայի պայմանագիրը, իսկ «Parker Duofold» գրիչով ամերիկացի ռազմական գործիչ Դուգլաս Մակարթուրը ստորագրել է Ճապոնիայի կապիտուլացիայի պայմանագիրը։

## Ծանոթագրություններ

## Արտաքին հղումներ

* Parker Pen Company Արխիվացված 2018-03-15 Wayback Machine — Պաշտոնական կայք «Parker Pen Company»(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պարկեր (ապրանքանիշ)» հոդվածին։ |
# Սիրունիկը (ֆիլմ, 2014)[խմբագրել | խմբագրել կոդը]

| **Սիրունիկը** հինդի՝ खूबसूरत |
| --- |
| **Երկիր** |  Հնդկաստան |
| **Ժանր** | կինոկատակերգություն |
| **Թվական** | սեպտեմբերի 19, 2014 |
| **Լեզու** | հինդի |
| **Ռեժիսոր** | Shashanka Ghosh? |
| **Պրոդյուսեր** | Ռհեա Կապուր |
| **Դերակատարներ** | Սոնամ Կապուր և Fawad Khan? |
| **Երաժշտություն** | Sneha Khanwalkar? |
| **Կինոընկերություն** | Walt Disney Pictures |
| **Տևողություն** | 130 րոպե |

**«Սիրունիկը»** (հինդի՝ खूबसूरत, *Khoobsurat*), հնդկական գեղարվեստական ֆիլմ`կատակերգական և մելոդրամայի տարրերով։ Թողարկվել է 2014 թվականի սեպտեմբերի 19֊ին։ Հանդիսանում է 1980 թվականի նույնանուն ֆիլմի ռեմեյքը։ Գլխավոր դերերը կատարել են Սոնամ Կապուրը և պակիստանցի դերասան Ֆավադ Խանը, որի դեբյուտը տեղի է ունեցել Բոլիվուդում։ Վարձույթում ստացել է «միջինից ցածր» կարգավիճակ։

## Սյուժե

Միլի Չակրավարտին տաղանդավոր ֆիզիոթերապևտ է։ Այցելում է արքայական ընտանիքին՝ հիվանդ թագավոր Շեխար Ռաթհորին բուժելու համար։ Ծագումով միջին կարգի ընտանիքից, ինքնաբուխ աղջիկ է։ Նա չի պատրաստվում հետևել Ռաթորի տան հզոր տիրուհու Նիրմալա Դևիի կողմից հաստատված խիստ կանոններին։ Հարկադիրների իրար ձգելու օրենքով Միլին հանդիպում է ազնիվ և քաղաքավարի արքայազնին՝ Վիքրամին, և նրա սրտում սեր է առաջանում։ Կարո՞ղ է Միլին իր թափթփված բնավորությամբ շահել այս ընտանիքի բարեհաճությունը, թե՞ նա կմնա անհամապատասխան արքայազնի համար։

## Դերերում

* Սոնամ Կապուր — Միլի Չակրավարտի
* Ֆավադ Խան — արքայազն Յուվրաջ Վիքրամ Սինխ Ռաթհոր
* Կիրոն Կհեր — Մանջու Չակրավարտի
* Ռաթնա Պաթհակ — Նիրմալա Դևի
* Ամիր Ռազա — Շեխար Սինխ Ռաթհոր
* Ադիթի Ռաո Հիդարի — Կիարա
* Սիմրան Ջեխավի — արքայադուստր Դիվիա Ռաթհոր
* Աշոկ Բանտհիա — Ռամ Սևակ
* Քեյզադ Կոտվալ — Պրատիկ Չակրավարտի
* Րիշաբխ Չադհա — Քաբար Չակրավարտի
* Սիրիուս Սախուկար — Նաուշեր Բանդուկվալա
* Յաշվանտ Սինխ — մահարաջա Սուրաջ Ման Սինխ

## Սաունդթրեք

| # | Անվանում | Կատարողներ | Տևողություն |
| --- | --- | --- | --- |
| 1. | Untitled   | Չաուխան Սունջի, Ռեսմի Սաթիշ | 3:55 |
| 2. | «Abhi Toh Party Shuru Hui Hai»   | Բադշախ, Աստա Գիլ | 2:59 |
| 3. | «Baal Khade»   | Չաուխան Սունջի | 3:59 |
| 4. | «Preet»   | Դասլին Ռոյալ | 5:03 |
| 5. | «Maa Ka Phone»   | Պրիա Պանչալ, Մաուլի Դեյվ | 4:07 |
| 6. | «Naina»   | Սոնա Մոխապատրա, Արման Մալիք | 3:45 |

## Քննադատություն

Bollywood Hungama-ն ֆիլմին տվել է հինգից 2,5 աստղ։

## Մրցանակներ և անվանակարգեր

* Stardust Award կատակերգությունում կամ մելոդրամայում լավագույն կանացի կերպար — Սոնամ Կապուր
* Filmfare Award լավագույն դեբյուտային կերպար  — Ֆավադ Խան
* Filmfare Award անվանակարգ լավագույն կանացի կերպար — Սոնամ Կապուր
* Filmfare Award անվանակարգ լավագույն կանացի վոկալ կադրից դուրս — Սոնա Մոխապատրա («Naina»)

## Ծանոթագրություններ
# Բեմ

Բեմ
**Բեմ**, թատրոնի խաղավայրը, ուր կատարվում է թատերական գործողությունը։ Բեմը խորանարդ կառուցվածքով կառույց է, որի դահլիճահայաց կողմը բաց է։ Ըստ բարձրության՝ ուղղահայաց և ըստ խորքի՝ հորիզոնական գծերով բեմը բաժանվում է երեքական հիմնական մասերի։

Ըստ բարձրության՝ ներքնաբեմ, խաղահարթակ, վերնաբեմ։ Ներքնաբեմը խաղահարթակի նկուղային մասն է, ուր տեղադրվում են զանազան սարքավորումներ և հարմարանքներ։ Խաղահարթակը (բեմահարթակ) այն մասն է, որի վրա ընթանում է ներկայացումը։ Խաղահարթակը երբեմն ունենում է բեմի բոլորակ (պտտվող սկավառակ), ինչպես նաև մտոցներ (լյուկ)։ Վերնաբեմ է կոչվում բեմի դահլիճահայաց կողմից վերև ընկած հատվածը, ուր գտնվում են դեկորները բարձրացնող և իջեցնող հարմարանքները՝ դեկորակալները, լուսավորության սարքավորումները և այլն։

Ըստ խորքի, հորիզոնական գծով ևս բեմը բաժանվում է 3 մասի՝ նախաբեմ, միջնաբեմ, ետնաբեմ։ Նախաբեմը (ավանսցեն) խաղահարթակի այն մասն է, որ գրավում է մինչև հիմնական վարագույրը (կարմիր գիծը) ընկած տարածությունը։ Նախաբեմի եզրին տեղադրվում է ներկայացումը ներքևի կողմից լուսավորող էլեկտրասարքը (ռամպա)։ Միջնաբեմը խաղահարթակի միջին մասն է, ուր հիմանկանում ընթանում է ներկայացումը։ Ետնաբեմը սովորաբար օգտագործվում է նկարչական ձևավոևման, մարդաշատ տեսարաններ ստեղծելու նպատակով։ Ետնաբեմի այն հատվածները, որոնք տեսանելի չեն հանդիսատեսին ծառայում են ընթացիկ ներկայացման դեկորները պահելու, հերթական պատկերները ձևավորելու նպատակներին։

## Ծանոթագրություններ

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 384)։*  |
# Բռնցքամարտ[խմբագրել | խմբագրել կոդը]

| Բռնցքամարտ |
| --- |
|  |
| Տեսակ | մենամարտ և օլիմպիական մարզաձև |
| Ծագման երկիր |  Անգլիա |
| Թիմ մեծ | 2 |
| Թիմ փոքր | 2 |
| Պորտալ | Portal:Boxing? |
|  Boxing Վիքիպահեստում |

**Բռնցքամարտ**, մարզաձև, բռունցքներով մենամարտ (հատուկ կանոններով) 2 մարզիկի միջև ։ Բռնցքամարտիկները հագնում են փափուկ (մազով լցված) կաշվե ձեռնոցներ, որոնք թուլացնում են հարվածի ուժը և վնասվածքից պաշտպանում դաստակը։ Մրցման մասնակիցները ստորաբաժանվում են ըստ քաշի, տարիքի ու մարզական պատրաստվածության։ Տեխնիկական և մարտավարական առումով բռնցքամարտը սպորտի առավել բարդ ձևերից է։

## Կանոններ

Մարտի մասնակիցները, որոնք հագնում են կաշվե փափուկ ձեռնոցներ, ձգտում են միմյանց առավել մեծ թվով հարվածներ հասցնելով միավորներ շահել։ Թույլատրվում է հարվածել դեմքին և իրանին՝ գոտկատեղից վերև։ Հաղթանակը շնորհվում է ավելի շատ միավորներ ձեռք բերած մարզիկին։ Մարտի տևողությունը 9 րոպե է, այն բաղկացած է 3 րոպեանոց 3 մրցամասից՝ երկու մեկ րոպեանոց ընդմիջումով։ Մարտը տեղի է ունենում ռինգում, որը 6x6 մետր չափերի պարաններով շրջափակված մրցահարթակ է։

## Առողջապահություն

Բոքսը նպաստում է սիրտանոթային և շնչառության համակարգերի ֆունկցիաների կատարելագործմանը։
Բոքսի ժամանակ հնարավոր են ձեռքերի, դեմքի վնասվածքներ։ Յուրահատուկ վնասվածք է նոկաուտը (գետնատապալ պարտություն), որի ժամանակ առաջանում է գլխապտույտ, գիտակցության կարճատև կորուստ՝ ստորին ծնոտին, որովայնի վերին հատվածին հարվածելու հետևանքով։ Նոկաուտի դեպքում մարտը դադարեցվում է, մարզիկին ցույց տրվում բժշկական օգնություն։ Նրան ազատում են (տարբեր ժամկետներով) մրցումներին մասնակցելուց (կախված վնասվածքի ծանրությունից)։

Մարտը վարելու կանոններին համապատասխան՝ դատավորը դադարեցնում է մարտը՝ հակառակորդներից մեկի բացահայտ գերազանցության դեպքում։ Վնասվածքների կանխարգելման նպատակով բռնցքամարտիկները մարզումներից և մրցումներից առաջ ձեռքի դաստակները փաթաթում են բինտով, բերանում դնում կաուչուկե ատամնապահունակ (կապպ), սեռական օրգանները հարվածից պաշտպանելու համար կրում են հատուկ բանդաժներ, հագնում հատուկ պաշտպանական սաղավարտներ։ Գլխի հաճախ հանդիպող վնասվածքների հետևանքով բռնցքամարտիկները մշտապես գտնվում են բժշկական հսկողության տակ։ Բժշկական զննումների ժամանակ հատուկ ուշադրություն է դարձվում նյարդային համակարգի, տեսողության և լսողության օրգանների, ընդհանուր ֆիզիկական զարգացածության վիճակին։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բռնցքամարտ» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբանական տարբերակը վերցված է* *Հանրամատչելի բժշկական հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 540)։*  |
# Over-the-top մեդիա ծառայություն

**OTT մեդիա ծառայություն** (անգլ.՝ Over-the-top media service), թվային բովանդակության՝ տեսանյութերի, աուդիո և այլ նյութերի համացանցի միջոցով առաքման մեթոդ, որը իրականացվում է առանց մալուխային կամ արբանյակային հեռարձակման ալիքների օգտագործման։

OTT ծառայությունները կարող են լինել բաժանորդագրության վրա հիմնված կամ անվճար, և սովորաբար հասանելի են ժամանակակից խելացի հեռուստացույցների, հոսքային սարքերի (Apple TV, Amazon Fire TV, Roku և այլն), վիդեոխաղերի կոնսոլների, ինչպես նաև սմաթֆոնների և պլանշետների հավելվածների միջոցով։

OTT ծառայություններ մատուցող ամենահայտնի հարթակներն են Netflix-ը, YouTube-ը, Disney+-ը և Amazon Prime Video-ն։

## Առանձնահատկություններ

OTT-ի հիմնական առանձնահատկություններն են՝

* Բովանդակության մատչելիություն և հասանելիություն ցանկացած պահին (արդեն հեռաձայնագրված կամ ուղիղ հեռարձակում)
* Օգտագործվում է համացանցի միջոցով, ոչ թե կաբելային ցանցով
* Աշխատում է ցանկացած սարքի միջոցով՝ սմարթֆոն, պլանշետ, հեռուստացույց, համակարգիչ և այլն
* Հնարավորություն է տալիս տեղադրել գովազդներ, վաճառել բաժանորդագրություն կամ վճարովի բովանդակություն
* Օգտատերերը կարող են  բաժանորդագրվել բազմաթիվ հարթակների և հեշտությամբ փոխել կամ չեղարկել սակագնային պլանները

## Գլոբալ OTT շուկայի միտումներ

Ըստ Grand View Research-ի զեկույցի՝ Over-the-Top (OTT) ծառայությունների գլոբալ շուկան վերջին տարիներին արձանագրում է արագ աճ՝ պայմանավորված համացանցի հասանելիության ընդլայնմամբ, խելացի սարքերի տարածմամբ և սպառողների կողմից ըստ պահանջի (on-demand) բովանդակության սպառման նախընտրությամբ։

### Շուկայական չափ

* OTT շուկայի ծավալը 2024 թվականին գերազանցել է $298.84 միլիարդը, և կանխատեսվում է ավելի քան 18.6% տարեկան միջին աճ մինչև 2033 թվականը։
* 2024 թվականին OTT ամենամեծ շուկան եղել է Հյուսիսային Ամերիկան
* Ասիա-խաղաղօվկիանոսյան տարածաշրջանը ամենաարագ զարգացող շուկան է։

### Ապագա միտումներ

* Կանխատեսվում է, որ մինչև 2033 թվականը OTT-ի շուկայական ծավալը կհասնի 1,425.63 միլիարդ ԱՄՆ դոլարի՝ 2025-ից 2033 թվականներին աճելով 18.6% տարեկան միջին աճի տեմպով։
* AVOD (Advertising-Based Video On Demand) մոդելը զգալի աճ կգրանցի՝ պայմանավորված անվճար կամ գովազդով աջակցվող բովանդակության նկատմամբ սպառողների աճող պահանջարկով
* OTT սարքերի սեգմենտը կանխատեսումների համաձայն 2025-2033 թվականներին կունենա ավելի քան 17% տարեկան միջին աճ։

## Ծանոթագրություններ
# Գոայի օրենսդիր ժողով[խմբագրել | խմբագրել կոդը]

| Գոայի օրենսդիր ժողով  |
| --- |
| 7-րդ գումարման Գոայի օրենսդիր ժողով |
|  |
| Տեսակ |
| Տեսակ | Վիդհան Սաբհա |
| Term limits | 5 տարի |
| Պատմություն |
| Հիմնադրված | 1964 թվական |
| Լուծարված | մինչ օրս |
| Ղեկավարում |
| Խոսնակ | Ռաջեշ Պատնեկար, ԲՋՓ սկսած 2019 թվականի հունիսի 3 |
| Խոսնակի տեղակալ | Իսիդորե Ֆերնանդես, ԲՋՓ սկսած 2019 թվականի հունլսի 25 |
| Գլխավոր նախարար | Պրամոդ Սավանտ, ԲՋՓ սկսած 2019 թվականի մարտի 19 |
| Գլխավոր նախարարի տեղակալ | Ազատ, ԲՋՓ սկսած 2019 թվականի մարտի 19 |
| Ընդդիմության առաջնորդի տեղակալ | Ազատ, ՀԱԿ սկսած 2019 թվականի հուլիսի 18 |
| Կազմը |
| Նստատեղեր | **40** |
|  |
| Ընտրություններ |
| վերջին ընտրություններ | 2017 թվականի փետրվարի 4 |
| Հանդիպումների վայր |
|  Գոայի նահանգի օրենսդիր ժողովի շենք, Վիդհան Բհավան, Պորվորիմ, Գոա, Հնդկաստան։ |

**Գոայի օրենսդիր ժողով** (հինդի՝ गोवा विधान सभा), Հնդկաստանի Գոա նահանգի երկպալատ օրենսդիր ժողով։ Գոայի օրենսդիր ժողովն այժմ ունի 40 ընտրված անդամ։ Գոայի օրենսդիր ժողովը անդիպում է Պորվորիմ քաղաքի Վիդհան Բհավանում։

Գոաայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Տես նաև

* Գոայի օրենսդիր ժողովի խոսնակների ցանկ
* Գոայի օրենսդիր ժողովի խոսնակի տեղակալների ցանկ
* Գոայի գլխավոր նախարարների ցանկ
* Գոայի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ

* Goa Lok Sabha Election 2019 Results Website Արխիվացված 2022-12-09 Wayback Machine
* Goa Legislature official site
# Տիբեթա-բիրմայական լեզուներ

**Տիբեթա-բիրմայական լեզուներ**. Մերձավոր լեզուների խումբ, որը մտնում է չին-տիբեթական լեզվաընտանիքի մեջ։ Խոսվում են ՉԺՀ-ում (Տիբեթում և Չինաստանի հարավարևմտյան որոշ վայրերում), Բիրմայում, Բանգլադեշում, Նեպալում, Հնդկաստանի հյուսիսում և Բութանում։ Խոսողների ընդհանուր թիվը՝ մոտ 35 միլիոն (1970)։ Ըստ ամերիկացի գիտնական Փ․ Բենեդիկտի՝ Տիբեթա-Բիրմանական լեզուները բաժանվում են 7 հիմնական խմբի՝ տիբեթա-կանաուրյան, կիրանտի, միրի, կաչի, լոլո-բիրմանական, բարիչի, կուկի-չժննագա։ Սրանք որոշ ընդհանրությունների հետ ունեն նաև էական տարբերություններ։ Միմյանց նման են հատկապես վանկի կառուցվածքով, բառերի կայուն դասավորության գործառություններով և մասնավոր որոշ հատկանիշներով։ Լեզուների մի մասը զարգացած ձևաբանական համակարգ ունի, մի մասն էլ հետևում է անշատական կառուցատիպին։ Առանձին լեզուներում որոշակիորեն արտահայտված է երաժշտական շեշտը։ Գրական լեզուներն են բիրմաներենը, տիբեթերենը, թանգութերենը, նեարերենը։ Տիբեթա-Բիրմանական լեզուների մեծ մասը գրազուրկ է։ Հիմնականում գործածում են հնդկագիր այբուբեններ։ Կան նաև սեփական հիերոգլիֆական համակարգ ունեցող լեզուներ։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 11, էջ 693)։*  |
# Ունցիալ գիր

հատված Կելսյան գրքից. Մ. Թ. Ա. 800 թ.
**Ունցիալ գիր** (լատ․՝ uncialis), լատինական և հունական գրի գեղագիր տարբերակը, որ տարածված է եղել 4-9-րդ դարերում։ Ունցիալ գիրն ունի հավասար խոշոր կորերով տառեր, որոնք դուրս չեն գալիս տողի սահմաններից․ գրվել է առանց կցագրերի և բառական առանձնացումների։ 8-րդ դարում դուրս է եկել գործածությունից և որոշ ժամանակ պահպանվել է որպես վերնագրերի գիր։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
# Ծովագնացության միջազգային կազմակերպություն[խմբագրել | խմբագրել կոդը]

| Ծովագնացության միջազգային կազմակերպություն
 |
| --- |
|  |
|  |
| Տեսակ | ՄԱԿ-ի մասնագիտացված գործակալություն և առցանց ծառայություն |
| Երկիր |  Միացյալ Թագավորություն |
| Հապավում | IMO, IMO, IMO, OMI, OMI, OMI, OMI, OMI, OMI, OMI, ИМО, ИМО, BDT, ԾՄԿ և TJO |
| Հիմնադրված | 1982 |
| Գլխադասային գրասենյակ | Լոնդոն, Միացյալ Թագավորություն |
| Պաշտ. լեզու(ներ) | անգլերեն, արաբերեն, հյուսիսային չինարեն, իսպաներեն, ֆրանսերեն և ռուսերեն |
| Կայք | imo.org​(անգլ.) |

**Ծովագնացության միջազգային կազմակերպություն (ԾՄԿ)** (անգլ.՝ International Maritime Organization (IMO), մինչև 1982 թվականը որպես՝ Միջպետական ծովագնացության խորհրդատվական կազմակերպություն (ՄԾԽԿ, անգլ.՝ Inter-Governmental Maritime Consultative Organization (IMCO)), Միավորված ազգերի կազմակերպության մասնագիտացված գործակալություն, պատասխանատու է միջազգային առևտրային ծովային անվտանգության և նավագնացության հետևանոքվ շրջակա միջավայրի աղտոտումը կանխելու համար։ ԾՄԿ-ն ստեղծվել է Ժնևում 1948 թվականին և ուժի մեջ է մտել տասնամյա ժամկետով՝ 1959 թվականին առաջին անգամ հանդիպում անցկացնելու նպատակով։ Գլխավոր գրասենյակը գտնվում է Լոնդոնում (Միացյալ Թագավորություն, Անգլիա) և ներկայում գործակալությանն անդամակցում է 173 անդամ պետություն և այն կնքել է երեք դաշինք։

ԾՄԿ-ն կառավարություններին մեխանիզմներ է տրամադրում՝ համագործակցելու միջազգային ծովագնացությանն առնչվող տեխնիկական խնդիրների կանոնակարգման և գործունեության ձևավորման համար, խթանելու ծովագնացության մեջ ծովային անվտանգության և արդյունավեպության կիրառելի ամենաբարձր չափանիշների ընդունումը և պաշտպանելու ծովային միջավայրը նավագնացության հետևանքով առաջացող աղտոտումը կանխելու և վերահսկելու միջոցով։

Ներկայումս համաշխարհային մակարդակով ընդունվել և կիրառվում են մոտ 50 կոնվենցիա և համաձայնագիր և մոտ 1000 օրենսգիրք ու հանձնարարական։ 1983 թվականին Շվեդիայի Մալմո քաղաքում կազմակերպությունը հիմնեց Ծովային համաշխարհային համալսարան, որտեղ վերապատրաստում են անցնում վարչական աշխատողներ, դասախոսներ, և ծովային բնագավառի այլ մասնագետներ։

## Ծանոթագրություններ
# Հրամայական եղանակ[խմբագրել | խմբագրել կոդը]

**Հրամայական եղանակի** (լատիներեն՝ modus imperativus) բայաձևերը ցույց են տալիս գործողության կատարման հրաման, թելադրանք, կոչ, պատվեր, հորդոր, խնդրանք։ Պաղդասար Դպիրն այս եղանակն անվանել է աղաչական եղանակ։

Հրամայական եղանակն ունի միայն եզակի ու հոգնակի թվերի երկրորդ դեմքի բայաձևեր։

Ժամանակակից հայերենում հրամայական եղանակի բայաձևերը կազմվում են *ԻՐ, Ա* և *ՈՒ* վերջավորություններով։ Հրամայական եղանակի հոգնակի բայաձևերը կազմվում են *Եք* վերջավորության միջոցով։

*Ա* և *Ե* խոնարհման և կրավորական բայերի եզակի հրամայականը կազմվում է առաջին հիմքով, մյուս բայերինը՝ երկրորդ (կատարյալի) հիմքով։ *Ա* խոնարհման բայերի եզակի հրամայականը կազմվում է *ա*, պատճառական բայերինը՝ *ու*, իսկ *Ե* խոնարհման բայերինը՝ պարզ և սոսկածանցավոր, ինչպես նաև *Ա* խոնարհման սոսկածանցավոր բայերինը՝ *իր* վերջավորությամբ։

| Եզակի թիվ | Հոգնակի թիվ |
| --- | --- |
| գրի՛ր | գրե՛ք |
| հասի՛ր | հասե՛ք |
| հեռացի՛ր | հեռացե՛ք |
| կարդա՛ | կարդացե՛ք |
| մոտեցրու՛ | մոտեցրե՛ք |

Օրինակ՝

* *Գոտեպնդվեցե՛ք* ատելությամբ վառ,

*Գոտեպնդվեցե՛ք* ահեղ վրեժով... (Ավետիք Իսահակյան)
* Մի հավատար ստվերներին, *հենվիր* միայն քեզ վրա,

Ատելու չափ *սիրիր* մարդկանց, բայց լավություն միշտ *արա*։ (Ավետիք Իսահակյան)
## Արգելական հրամայական

Ժխտական (արգելական) հրամայականը կազմվում է *մի* մասնիկով, օրինակ՝

* Դու *մի՛ հավատա* ժպտուն աչքերին,

Շատ անգամ նըրանք ծաղիկներ են վառ՝
Բուսած կորըստյան անդունդի ծերին... (Հովհաննես Թումանյան)
## Ծանոթագրություններ

## Տես նաև

* Բայի եղանակ
* Սահմանական եղանակ
* Ըղձական եղանակ
* Պայմանական եղանակ
* Հարկադրական եղանակ։

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հրամայական եղանակ» հոդվածին։ |
# Ռիփյուարերեն[խմբագրել | խմբագրել կոդը]

Կենտրոնական գերմանիայի լեզուները----     (1):Ռիփյուարերեն
**Ռիփյուարերենը** (*Ripoarish* կամ *Ripuarisch Platt*, տառացիորեն նշանակում է՝ «Գետահովտային» կամ «Ռիփարյան ստորին գերմաներեն») Արևմտյան գերմաներենի բարբառներից մեկն է և մտնում է Արևմտյան կենտրոնական գերմաներեն լեզվախմբի մեջ։ Մոզել ֆրանկոներենի և լյուքսեմբուրգերենի հետ միասին ռիփյուարերենը պատկանում է ավելի խոշոր Կենտրոնական ֆրանկոնական բարբառների ընտանիքին և նաև հռենոսյան և ստորին ֆրանկոնական լեզվաբանական բարբառների խմբին։

Ռիփյուարերենը գործածվում է Ռայնլանդում Բենրաթյան գծից հարավ տարածքներում, սկսած Դյուսելդորֆի հյուսիս-արևմուտքից և Կոլոնից մինչև Աախեն արևմուտքում և Վալդբրյոլ արևելքում։ Լեզվի տարածքի մեջ մտնում են նաև Բելգիայի գերմանախոս հյուսիսային համայնքները և Նիդերլանդների Լիմբուրգ գավառից հարավ ընկած տարածքները։ Լեզվի անունը գալիս է Ռիփյուարյան ֆրանկներից (գերմ.՝ Rheinfranken), ովքեր այդ տարածքում բնակություն են հաստատել սկսած 4րդ դարից։

Ռիփյուարյան լեզվախմբի ամենահանրահայտ անդամը *քյլոլշ բարբառն* է, որը Կոլոն քաղաքի տեղական բարբառն է։ Ռիփյուարյան խմբին պատկանող բոլոր բարբառներն իրենք իրենց անվանում են *Platt*, ինչպես օրինակ *Öcher Platt*/*Օյքեր փլատ* (Ախենի բարբառը) կամ *Eischwiele Platt*/*Այշվիլե փլատ* (Էշվելլերի բարբառ), *Bocheser Platt*/*Բոքեզեր փլատ* (Բոքոլցի բարբառ) կամ *Bönnsch Platt*/*Բյոնշ փլատ* (Բոննի բարբառ)։ Կան ավելի քան հարյուր ռիփյուարյան բարբառներ, որոնցով խոսում են մեն մի գյուղում կամ մեն մի քաղաքում բնակվող մարդիկ։ Սովորաբար հստակ տարբերությունները քիչ են լինում հարևան բարբառների միջև (որոնք սակայն տեղացիները անմիջապես են նկատում), և տարբերությունները գնալով մեծանում են ըստ բարբառների աշխարհագրական հեռավորության։ Ռիփյուարյան լեզվակիրները ունեն հնչյունների արտասանության յուրահատուկ ձև, որոնք բացահայտում են նրանց պատկանելությունը որևէ գյուղի կամ բնակավայրի նույնիսկ այլ լեզվով խոսելիս յուրահատուկ արտասանության շնորհիվ։

## Տես նաև

* Պաշտոնական լեզու
* Լեզվաընտանիքների ցանկ

## Արտաքին հղումներ

* GeoNames
* Ethnologue

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռիփյուարերեն» հոդվածին։ |